Referat fra hovedstyremøte i Gresvik IF torsdag 13. mars 2008

Tilstede: Kjetil Føreid, Jan Simensen, Ingrid M. Sandrud, Heidi Hauge, Morten Karlsen, Morten Helminsen, Wenche Winther og Svein Thoresen.

Ikke møtt: Representant for fotballgruppen.

Referatgjennomgang

# Et håndballag vil gå i 17. mai-toget i Fredrikstad sentrum.

# Vi har fått et nytt og forbedret tilbud på skrapelotteriet vi behandlet på forrige møte. Hovedstyret er fortsatt skeptisk, men oversender saken til den nyetablerte finanskomiteen.

# Bonus fra utstyrsavtalen i 2006 er mottatt, mens det mangler fra 2007. Daglig leder sjekker med Nicolaysen Sport.

Skriv inn og ut

# Vi har hatt branntilsyn i Trondalen og må forbedre dokumentasjonen på en del områder. Daglig leder må på brannvernkurs og ordner for øvrig en timer til kaffetrakteren på kjøkkenet i GIF-stua.

# Kontrakten for kunstgressbanen er kommet fra Fredrikstad kommune og ble undertegnet av leder på møtet.

# Klubbens løypegjeng var innstilt til en kommunal pris og skal for øvrig settes pris på av Kroa på Gressvik. Jan Simensen tar kontakt med løypegjengen.

# Diverse søknader om støtte er sendt.

Orientering fra gruppene

# Håndball skal ha møte om frivillighet og foreldre-engasjement 31. mars. Gruppa skal delta i en håndballturnering i Allingsås – vår nye svenske vennskapsklubb. Gressvikhallen skal brukes under Fredrikstad Cup. Gruppa har fått ny A-lagstrener, men har ennå ingen håndballeder.

# Barneidrett melder om en positiv innstilling blant lagene med stor interesse for å delta på kurs. Fagansvarlig Morten oppsummerer med at det er mye å ta fatt i.

# Daglig leder kaller på vegne av fotball – som ikke var representert på møtet – til et lagledermøte i månedsskiftet mars-april.

Økonomi

# Kasserer slår alarm om skremmende utvikling p.g.a inntektssvikt. Underskudd tas nå fra sparekontoen. Neste møte blir derfor et rent økonomimøte for å diskutere hvordan klubben skal finansiere seg.

Eventuelt

# Søknad om etableringsstøtte for et nytt jentelag i fotball (FJ98) ble innvilget med 5 000 kroner. Hovedstyret mener for øvrig at det bør være lik støtte til like lag.

# Den nøyaktige andelen til kunstgressbanen blir for vår del 1, 677 millioner kroner.

Neste møte i hovedstyret blir torsdag 3. april 2008 klokken 18.

Svein Thoresen, sekretær